**Yokote** (jap. 横手市, *Yokote-shi*) on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin kaakkoisosassa Yokoten allaslaaksossa. Lännessä kaupungin alue nousee Dewavuorille, idässä se ulottuu Ōuvuorille ja rajautuu Iwaten prefektuuriin. Yokotessa on 87 713 asukasta (lokakuussa 2020) ja sen pinta-ala on 692,80 neliökilometriä.

Yokote kehittyi historiallisesti kyläasutukseksi Asahijoen laakson suulle. Yokoten linna perustettiin sengoku-kaudella, ja sittemmin Edo-kaudella 1600–1800-luvuilla Yokote oli linnanaluskaupunki osana Akitan daimiokuntaa. Kaupungin linna paloi Boshin-sodan yhteydessä, mutta sen torni on rakennettu uudelleen. Kaupunkioikeudet osana Japanin nykyistä kunnallishallintoa Yokote sai vuonna 1951. Kaupunkiin on sijoittunut *jikatabi*-jalkineiden ja saken valmistusta, puu- ja elektroniikkateollisuutta sekä autonosien tuotantoa. Se on myös paikallinen kaupallinen keskus. Kaupunki laajeni huomattavasti vuonna 2005, kun siihen liitettiin Hirakan, Jūmonjin, Masudan, Omonogawan ja Ōmorin maaseutukaupungit sekä Sannain ja Taiyūn kyläkunnat. Kaupunkiin kuuluvilla maaseutualueilla viljellään riisin lisäksi hedelmiä, kuten omenoita, kirsikoita, vesimeloneja ja viinirypäleitä.

Yokoten rakennettuun kulttuuriperintöön kuuluu muun muassa Haushiwake-jinjan šintolainen pyhäkkö, joka tunnetaan *kagura*-tanssiperinteestään (*Horowasan no shimotsuki-kagura*). Asahiokayama-jinjan pyhäköllä on vuorostaan tunnettu Bonten-rituaali. Yokoten linnanraunioita ympäröi Yokoten puisto, ja linnan tornista avautuu näköala Chōkaivuoren suuntaan. Kaupungin alue tunnetaan runsaslumisuudestaan, ja helmikuisin siellä järjestetäänkin lumifestivaali. Ennätysvuonna 1973 lumisateen kokonaismäärä oli 11,6 metriä. Yokotea palvelevat JR Higashi-Nihonin Ōu-päälinja ja Kitakami-linja.

Kuvia
-----

* Maton puistoMaton puisto
* Akitan modernin taiteen museoAkitan modernin taiteen museo
* Yokoten linnan lumijuhlaYokoten linnan lumijuhla
* Silta Yokoten puistossaSilta Yokoten puistossa
* Masudan kaupunginosaaMasudan kaupunginosaa

Lähteet
-------

1. 1 2  横手市の面積 Yokote City.  Arkistoitu 10.11.2020. Viitattu 10.11.2020.
2. 1 2  横手市の人口（令和2年度） Yokote City.  Arkistoitu 16.11.2020. Viitattu 10.11.2020.
3. 1 2 3  横手市の花・木・鳥 Yokote City.  Arkistoitu 11.11.2020. Viitattu 10.11.2020.
4. 1 2 3  ブリタニカ国際大百科事典 小項目事典: 横手市 Kotobank. Viitattu 10.11.2020.
5. 1 2 3  日本大百科全書: 横手（市） Kotobank. Viitattu 10.11.2020.

Aiheesta muualla
----------------

* Kuvia tai muita tiedostoja aiheesta **Yokote** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Akitan prefektuuri |
| --- |
|  |
| Kaupungit | 
* Akita (pääkaupunki)
* Daisen
* Katagami
* Kazuno
* Kita-Akita
* Nikaho
* Noshiro
* Oga
* Ōdate
* Senboku
* Yokote
* Yuri-Honjō
* Yuzawa

 |  |
|  |
| Kunnatpiirikunnittain | **Kazunon piirikunta** (Kosaka) · **Kita-Akitan piirikunta** (Kami-Koani) · **Minami-Akitan piirikunta** (Gojōme · Hachirōgata · Ikawa · Ōgata) · **Ogachin piirikunta** (Higashi-Naruse · Ugo) · **Senbokun piirikunta** (Misato) · **Yamamoton piirikunta** (Fujisato · Happō · Mitane) |

 |